JohanHeinsen/ENO huggingface dataset:
Aalborg Stiftstidende, 1846-08-26
Torsdagen den 27de August næstkommende, om Formiddagen Kl. 11, afholdes Licitation paa Aalborg Raadhuus over Feiningen af Byens Torve, Broer, Vandsteder, Slamkister, Arresternes Renovation, saavelsom Skarnkisterne bag Hovedvagten og ved det militaire Sygehuus, efter Conditioner, som forinden Licitationen henligge til Eftersyn paa Kæmnerens Comptoir, hvilket herved bekjendtgjøres til Liebhavernes Efterretning. Aalborg, den 21de August 1846. A. Mørch.
Aalborg Stiftstidende, 1846-08-26
De til den 4de og 18de September samt 2den October førstkommende averterede Auctioner over Gaarden Birket i Hørmested Sogn, tilhørende Marcus Høyer, blive herved, efter Reqvirentens Begjæring, tilbagekaldte. Horns Herredscomptoir i Frederikshavn, den 24de August 1836. J Auctionsdirecteurens Fraværelse: Hesse, const.
Aalborg Stiftstidende, 1846-08-26
Efter Overbrandinspecteurens Begjæring bliver Torsdagen den 27de dennes, om Formiddagen Kl. 10, paa Raadstuen heri Byen afholdt offentlig Licitation over Leverance af 15 Tdr. bedste Slags hvid og klar Havkalvstran til Brug ved Byens Gadebelysning. Aalborg, den 18de August 1846. A. Mørch. J Hr. Roes Fraværelse redigeret af J. Chr. Borch. Trykt med Hurtigpresse i Udgivernes Officin.
Aalborg Stiftstidende, 1846-08-27
Stiftsreende Aalbo Adresse-Avis. Aar 1846. No 172. Torsdagen den 27de August. Denne Avis, som udgives af Jens Chr. Borch K Bernhard Ree og redigeres af Sidstnævnte, udgaaer 5 Gange ugentlig og kan bestilles paa alle kgl. Postcomptoirer i Danmark og Hertugdømmerne samt paa Stiftsbogtrykkeriet i Aalborg, hvor Prisen er 7 Mk. 8 s. qvartaliter.
Aalborg Stiftstidende, 1846-08-27
Gudstjeneste. 12te Søndag efter Trinitatis prædiker til Høimesse i Budolphi Kirke Hr. Pastor Claudi, i Frue Kirke. Hr. Pastor Bruun. Til Aftensang i Budolphi Kirke Hr. Pastor Boesen, i Frue Kirke Hr. Pastor Henneberg, J Nørretranders Kl. 9 Hr. Pastor Henneberg. J Søndertranders Kl. 1 Hr. Pastor Bruun. J Hospitalet Kl. 9. Hr. Pastor Boesen.
Aalborg Stiftstidende, 1846-08-27
Udlandet. Ved Dannelsen af de franske Kammerafdelinger har det conservative Parti vundet den completteste Seir. Samtlige Præsidenter og Secretairer ere conservative. – Hr. Laplagne Barris Beretning over Mordattentatet af 29de Juli oplyser angaaende Henryds Personlighed Følgende: Han har aldrig givet sig af med Politik og har stedse udmærket sig ved et loyalt Sindelag. Mod sine Arbeidere var han mild og rundhaandet. Da hans Forretninger begyndte at gaae slet, laante han en betydelig Sum, som ogsaa gik tabt. Fra nu af var hans Tilfredshed borte. For at faae sin Gjæld betalt, gjorde han de meest fortvivlede Forsøg, Han skrev til Kongen, til Rothschild, til Lamartine, han søgte sig en riig Kone gjennem Aviserne – Alt forgjæves. Først vilde han skyde Rothschild, siden Kongen. Alt vidner og Forrykthed.
Aalborg Stiftstidende, 1846-08-27
Fra Portugal lyde Efterretningerne høist sørgelige. Lissabon og Oporto staae ved Randen af en fuldkommen Bankerot. Migueliterne have skilt sig fra Septembristerne og reise aabenlyst deres Banner; radicale Juntaer have dannet sig i Combra og Santarem; overalt Anarchi og Lovløshed.
Aalborg Stiftstidende, 1846-08-27
J det engelske Underhuus har Skatkammerkantsleren indgivet et Andragende om Oprettelsen af et eget Jernbanebureau. Det skulde bestaae af fem Medlemmer og Præsidenten vælges af Regjeringen. Hans Embede blev at betragte som en Post af høi politisk Betydning og enhver Forandring i Ministeriet vilde ogsaa træffe ham. Andragendet vandt stort bifald.
Aalborg Stiftstidende, 1846-08-27
J Canton Waadt har man sporet temmelig heftige Jordrystelser. Det Samme berettes fra Neapel og Lucca, hvor endog Skorstene styrtede ned og mange Huse, beskadigedes.
Aalborg Stiftstidende, 1846-08-27
J Rom arbeides paa en ny Municipalforfatning for hele Kirkestaten. Begeistringen for Paven vedvarer. Han har i nogen Tid været upasselig, som en Følge af den trykkende Hede og den Utrættelighed, hvormed han kaster sig over Forretningerne, ikke af Gift.
Aalborg Stiftstidende, 1846-08-27
Den dygtige engelske Reisende, Hr. Leichhardt, har i det Jndre af Australien, under de største Vanskeligheder, gjort mange særdeles vigtige Opdagelser, hvis Følger umulig nu kunne forudsees. En ny Egn med bestandig Afvexling af Land og Vand er der bleven aabnet med brittisk Energi. Hele Landet fra Gilberts Lagunen til Pappar langs Østkysten af Carpentariabugten fremstilles som høist skikket til Qvægdrift, dog kun for Hornqvæg og Heste for Faar er Climaet ugunstigt. Vide Sletter, begrændsede med smale Skovbælter, udstrakte Dale med Buxbom og Theebuske, fandtes der afvexlende med bakket Land, smukke græsrige Enge, langs en Række Laguner og skyggefulde Skove langs Floden fryde de Reisendes Øie og indbyde Colonisten. Store Strækninger ere gode til Dyrkning af Riis og Bomuld. Selv under 140 18 sydl. Br. opdagedes et med aabne Træer forsynet Land, og ved Siden af Skoven sort og med Græs rigelig bevoret Jord. Trods den store Hede og Tørke, som man ikke har havt lignende i Australien i de sidste 7 Aar, fandt Leichhardt Landet særdeles godt forsynet med Vand. Han har givet 12 Bække og 15 Floder Navne. Man betragter det som sandsynligt, at nogle af disse Floder udgyde sig i Albertfloden, der løber ud i den sydlige Deel af Carpentariabugten, og at andre ville forbinde Halifarbugten paa Australiens Østkyst med denne Bugt. Hr. Leichhardt har, efter al Sandsynlighed, opdaget et australiansk Paradiis" af uendelig Vigtighed for Moderlandet, og maaskee endnu større for hele Verden. J Sidney fandt en Forsamling Sted, hvori en Subscription besluttedes, for at give Hr. Leichhardt et Beviis paa offentlig Taknemmelighed.
Aalborg Stiftstidende, 1846-08-27
Fra den galiziske Grændse skrives under 12te Juli i Augsb. Allg. Zeit." At Adgangen til Rusland for Fremmede er besværlig, og at de, som gaae dertil, ere udsatte for Vanskeligheder og Ubehageligheder, det antager man vel, men det er dog ikke almindelig nok bekjendt, saa Meddelelsen af et Par Tilfælde ikke vil være uden Jnteresse. Den fordeelagtig bekjendte Claveer=Virtuos, Mortier de Fontaine, som, skjøndt fransk Undersaat, er født i Volhynien, reiste fra Schweiz over Wien og Gallizien til Rusland, forsynet med fransk, af det russiske Gesandtskab i Bern tilstrækkelig viseret Pas. Strax ved hans Ankomst i Cytomir bleve alle hans Papirer lagte under Beslag og han selv blev arresteret, strængt bevogtet, og efter 8 Dages Undersøgelse i Kiew vel frigiven, men viist tilbage, og nogle Papirer, som man uden Vægring havde ladet ham beholde ved Gjennemsynet paa Grændsen, fik han nu ved Frigivelsen ikke tilbage. Man antager med Bestemthed, at Øvrigheden havde troet at opdage en communistisk Udsending i Hr. Mortier de Fontaine, en Mistanke, hvis Ugrundethed det Publicum, som læser dette og kjender Hr. Mortier de Fontaine personlig, vil kunne bedømme. - Ogsaa i forrige Maaned traf det sig, at en østerrigsk Undersaat uden Hinder kom over Grændsen, men, efter at være stegen af i Værtshuset, blev arresteret og med Ledsagelse ført til Kiew. Efter Forlydende skal dette være skeet efter en ondskabsfuld Angivelse, der har viist sig som falsk, da han efter en kort Samtale med Gouverneuren i Kiew blev frigiven.
Aalborg Stiftstidende, 1846-08-27
Guldmagerkunsten er nu saa godt som opfunden, idet den berømte Chemiker Dujarret i Paris efter utallige Forsøg endelig har seet sig istand til, uden Tilblanding af nogetsomhelst ædelt Metal, at frembringe en Composition, der er betydeligt lettere end Guld, ikke synderligt sprødere, næsten ligesaa strækkeligt og udholder det saakaldte Galanterigulds Prøve paa Probeerstenen. Det kommer altsaa i sine Egenskaber Guldet meget nær. Denne Blanding er endnu Hr. Duarrets Hemmelighed. Flere Byer i de romerske Stater, iblandt andre Forme og Spoleto, have nylig bedet Paven, at fratage Jesuiterne Opdragelses=Monopolet. Da deres Besværing ansaaes for retfærdig, saa afgjorde Pius IX., at ved Skolernes Aabning i November skulle verdslige Præster, hvis Moralitet og Evne gjøre dem skikkede dertil, overalt erstatte Jesuiterne, hvor Communerne og Biskopperne ansee det for tjenligt. Denne Pavens Erklæring har frembragt en saadan Sensation endog i selve Rom, at da Paven paa St. Loyolas Dag begav sig til Jesuiterkirken, for at høre Messen, tilraabte Stemmer ham fra den tilstrømmende Menneskemasse: Hellige Fader, Modtag Jngenting af disse Folk, de vare istand til at give Dem boccone. – Saameget er vist, at de ærværdige Fædre, der paa Gregor XVles Tider vare saa mægtige, nu holde sig meget indgetogne, idet man ikke meere møder dem paa Roms Gader.
Aalborg Stiftstidende, 1846-08-27
J Portsmouth er der i disse Dage gjort Forsøg med, hvorvidt Jernskibe kunne modstaae fjendtligt Skyts, og man er kommen til det Resultat, at Kuglerne ikke blot gaae gjennem den ene, men i de fleste Tilfælde gjennem begge Sider af saadanne Skibe, der saaledes komme i den øiensynligste Fare for at synke. Skulde videre Forsøg stadfæste dette Resultat, saa vil man udentvivl ganske opgive at bygge Jernkrigskibe.
Aalborg Stiftstidende, 1846-08-27
Man glæder sig i München meget over en Opfindelse af den duelige Mechaniker, August Knocke, nemlig et Gevær, der lades bagfra. En af duelige og kyndige Mænd sammensat Commission skal meget fordeelagtigt have udtalt sig om denne ved et Jnfanterigevær og en Cavallericarabin anbragte Opfindelse. De gjorde 104 Skud med eet og samme Gevær uden mindste Ophold. Man roser den tillige for at skyde længere med en mindre Ladning, træffe bedre, støde mindre og for at kunne lades og afskydes hurtigere (56. Skud i Minutten). Mechanismen skal være lige saa sim vel som varig.
Aalborg Stiftstidende, 1846-08-27
Redacteuren af Stockholms Søndagsblad er i Løverdags otte Dage bleven overfalden ved Opgangen til Bladets Trykkeri af fire velklædte Personer, slaaet og ilde tilredt med Knive. Politiet skal være Gierningsmændene paa Spor, Et lignende Overfald skal senere være blevet gjentaget paa samme Redacteur af en anden Person.
Aalborg Stiftstidende, 1846-08-27
J Lindewiese ved Gräfenberg er opstaaet en ny Naturlæge, Bonden Scott, der curerer efter en den Priesnitzer, ganske modsat Methode. Han lader sine Patienter hverken svede eller bade eller drikke Vand; men de maae tørste og faae ikke Andet til Livets Ophold, end gamle fortørrede Simler og ganske lidt Viin. Ogsaa han skal gjøre Mirakelcure. Paa Grund af den vedholdende Tørke og den deraf følgende Udtørring af de fleste Floder og Bække i Palæsting, skal der i dette Land herske en frygtelig Hungersnød. Man saae Mødre, der hengave deres sidste Klædebon for et Stykke Brød, for at frelse deres Børns Liv. J Safet ere flere Personer døde af Hungersnøden. Hvad der endnu mere forøger denne almindelige Jammer er Kornpugernes Uvæsen, hvilke hyppigt kjøbe specielle Privilegier til deres skjændige Jndustri af de tyrkiske Embedsmænd.
Aalborg Stiftstidende, 1846-08-27
En Skomager i Leipzig anbefaler, iblandt en Mængde andet Fodtøi, Støvler med Filtsaaler for Arvejægere(rbschleicher).
Aalborg Stiftstidende, 1846-08-27
Det i Paris udkommende Blad "Charivari, bringer et morsomt billede: "Sørgelige Følger af en skjøn Sommer. Vi see det Jndre af et Theater, de første Elskerinder gjøre Spektakler over, at de have maattet gjøre et saa kostbart Toilette for tomme Bænke, Souffleuren sover i sin Kasse, Orchesterdirigenten er ligeledes ved at falde i Søvn, og Cassere. ren melder Directeuren. Hele Jndtægten beløber sig til 3 Franes 25 Cent., og deriblandt er der ovenkjøbet en falsk Francs."
Aalborg Stiftstidende, 1846-08-27
Fædrelandet. Kjøbenhavn, den 25de August. Som en Løbeild fløi det Byen rundt, at Prindsen af Augustenborg er entlediget fra Statholderposten over Hertugdømmerne, og sat a la suite i Armeen, og Hertugen af Glücksborg afskediget i Naade af Krigstjenesten. Erklæringen om Stats arvefølgen og Statens Udelelighed foraarsagede stor Glæde, men den var man saa temmelig forberedt paa; deels er Sagen saa reen og klar, at det ikke er muligt uden ved ond Villie at komme til et andet Resultat, og deels ligger det i Sagens Natur, at en Regjering aldrig kan falde paa at desavouere Staten. Om de ovennævnte Herrers Fjernelse fra Statstjenesten var der derimod altid Tvivl, paa Grund af deres nære Slægtskabs- og Svogerskabs-Forhold til den kongelige Familie. Prindsen af Augustenborg har aldrig været yndet her, ikke fordi man har Noget imod Manden personlig, men Meget imod hans politiske Grundsætninger, og det kjendtlige Sindelag, han altid har viist imod sit Fædreland. Hertugen af Glücksborg anseer man for en temmelig uskadelig Mand, og derfor vakte det ogsaa Forundring, da man erfarede, at han havde underskrevet den augustenborgske Protest. (Loll. Falst. Av.)
Aalborg Stiftstidende, 1846-08-27
Fregatten Gession, Commandeurcapt. Dahlerup, indkom paa Rheden nordfra igaar Eftermiddags og lagde imorges indaf Nytløb. (B. Td.)Hr. Plougs Tale ved Festen paa Skamlingsbanken, findes nu aftrykt i den Constitutionelle." Berlingske fortæller med stor Triumph, at Resultatet af 60 Aars Kamp i det frie Frankrig har været, at 1 Million Mennesker repræsenteres af 14 Deputerede, af hvilke 6 ere Embedsmænd. Der har Du Ret, kjære Berlingske, svarer Kbhvnsposten, det er jo det, jeg altid har sagt, det bliver ikke godt, førend alle Gaardskarle blive vag berettigede og valgbare, først da faae vi en sand Folke repræsentation."(O. Th. Av.) Pastor Schmidt, første residerende Capellan ved Frue Menighed, har i en Række af Aar forestaaet Sognets Skolevæsen og i denne Retning erhvervet sig store Fortjenester af Skolerne. Deels for at give ham et Vidnesbyrd om deres Erkjendelse heraf, og deels for at lægge deres personlige Hengivenhed for Mandens elskelige Charakteer for Dagen, besluttede Skolernes Lærere at lade hans Portrait male. Dette blev bevirket ved et Sammenskud, og efterat Arbeidet var udført, blev Portraitet i Tirsdags den 18de August ophængt i Frue Sogns offentlige Skolebygning, i Skolecommissionens, samtlige Læreres, Lærerinders og Børns Nærværelse. Skolernes Jnspecteur, Hr. Cand. theol. Buhl, forskjønnede Festen ved en liden Tale, før og efter hvilken en Sang blev afsjungen. Den hele Handling er udgaaet aldeles frivillig, og uden nogensomhelst Paavirkning eller Tilskyndelse, fra Lærerne og Lærerinderne; derfor have vi omtalt den som en Handling, der ligesaa meget hædrer Giverne som Modtageren, og som er et Vidnesbyrd om det smukke Forhold, der finder Sted, og som altid burde finde Sted imellem Foresatte og Undergivne. (O. Th. Av.)
Aalborg Stiftstidende, 1846-08-27
Efter Forlydende har Mag. Monrad Haab om Vocation til et privat Kald paa Lolland. Oppositionspressen, vil i ham miste en af sine dygtigste og talentfuldeste Journalister, skjøndt det er og har altid været vor Mening, at til Redacteur af et Folkeblad, er han ikke skikket. (S. Bl.) Det første Locomotiv til den sjællandske Jernbane er idag ankommet fra Hull med Skibet "Templar." (B. Td.)
Aalborg Stiftstidende, 1846-08-27
Efter hvad der nu forsikkres, er "Dagens" forrige Redacteur Fribert ankommen til Malm, og skal der befatte sig med et literairt Arbeide over Amerika som Udvandringer, som nok, saafremt ingen Forlægger her kan fin(O. Th. Av.) des, vil udkomme Norge.
Aalborg Stiftstidende, 1846-08-27
Hr. Overskou agter, efter Forlydende, ikke at udstæde nogen Actiendbydelse, da han skal have faaet fyldestgjørende Tilbud af flere Capitalister. Han skal nu have Haab om at Theatret vil blive paa Pladsen ved Nicolai taarn. Saavidt vides, er endnu aldeles ingen Skuespillere engagerede ved det projecterede Theater, og man vil vel være ganske paa det Rene med flere væsentlige Momenter, før (S. Bl.)man tænker derpaa.
Aalborg Stiftstidende, 1846-08-27
I Ugen fra 17de til 23de August var Tivoli kun besøgt af 9923 Personer.
Aalborg Stiftstidende, 1846-08-27
Jblandt de Musicalier, som i denne Tid udgives paa Hornemann & Erslevs Forlag, fremhæve vi "Musicalsk Musæum for Pianoforte, hvoraf tvende Nummere ere udkomne, der indeholde flere yndede nye Dandse og andre mindre Musikstykker, saasom Folkemelodier og Sange med Text. Paa samme Forlag udgives Gjenklange fra Klampenborg og Tivoli, der indeholder en Samling af de smukkeste Dandse, som spilles i Tivolis og Klampenborgs Concertsale. Ogsaa heraf ere to Nummere udkomne. (B. Td.)
Aalborg Stiftstidende, 1846-08-27
Søndagen den 6te September om Eftermiddagen Kl. 5 finder udenfor Skrænten ved Taarbæk den af Bestyrelsen for Cuur- og Badeanstalten bebudede Sømandsfest Sted, der vil bestaae af Kaproning, Dystløb i enkelt Kamp, Væddesvømning, Dystløb i samlet Kamp og Klattring paa Stænger. Som Kampdommere ved Kaproeningen og Dystløbene fungere: d'Herrer Capitain van Dockum og Premierlieuten. F. Palludan, Begge af den kgl. Marine. Som Kampdommere ved Væddesvømningen: Gymnastikdirecteur, Prof. Nachtegall.
Aalborg Stiftstidende, 1846-08-27
Afgang. D. 22de d. er Told- og Consumtionsinspecteur i Middelfart, Capt. C. J. Benzon, R. af D., entl. af Told- og Consumtionsvæsenets Tjeneste; Told- og Consumtionscasserer i Varde, Krigsassessor R. Petersen, efter Ans. form. Alderdom og Svageligh, i Naade entl.
Aalborg Stiftstidende, 1846-08-27
Hs. Kgl. H. Kronprindsen ankom til Odense i Løverdags Eftermiddag Kl. 5, i Søndags var der Cour og senere Taffel paa Slottet. (Hp. Av.)"Efterretningen om Prindsen af Augustenborgs og Hertugen af Glücksborgs Entledigelse – hedder det i "Kieler Correspobl." – har her i Kiel vakt desto større Sensation, da den kom ganske uventet. Begge disse Fyrster vare i deres Embedskreds almindelig agtede og elskede, ligesom de overhovedet nøde den høieste Anerkjendelse i Publicum. Hertugen af Glücksborg er fortiden fraværende ved Søbadet i Norderney; men han ventes tilbage i næste Uge.
Aalborg Stiftstidende, 1846-08-27
Prindsen af Augustenborg, Kongens Svoger, opholder sig derimod paa sit Gods Noer, 3 Miil fra Kiel. Jgaar (den 21de August passerede Hertugen af Augustenborg herigjennem fra Augustenborg til Hamborg. Efter Forlydende agter han idag at indtræffe til Noer. Generalmajor v. Lützow, hvem Generalcommanden foreløbig er overdraget, var hidtil Commandeur for den fjerde Jnfanteri-Brigade og Commandant i Rendsborg. Jfølge et her (i Kiel) almindelig udbredt Rygte, er Kammerherre Grev Carl Moltke til Nütschau, Medlem af Finantsdeputationen og Chef for Rentekammerets slesvig-holsteen-lauenborgske Section, udseet til at fungere som kgl. Commissair ved den forestaaende flesvigske Stænderforsamling.""Roskilde Avis, meddeler Følgende: Her i Omegnen er Høsten snart tilendebragt; det tørre Veir har befordret Arbeidet uden Standsning; kun hvor Mangel paa Høstfolk, har fundet Sted, saa og der, hvor Vaarsæden har været sildig faaet, sees endnu en Deel at staae ude. Hvad Qvantiteten angaaer, da er det udenfor al Tvivl, at ingen af de forskjellige Sædeatter vil give et saa rigeligt Udbytte som ifjor, dog kan man i det Hele taget betragte 1846 som et temmeligt godt frugtbart Aar. Den Paastand, at Sæden ikkun fylder ringe i Laden, er tildeels sand, men da Straaet er reent og Kjærnen tør, haaber man at Sæden vil fylde godt i Tønden. Den udbredte Frygt for Brand i Rugen, er forsvunden og Rygtet om Kartoflernes Sygdom er meget overdrevet; thi det er kun paa meget faa Steder her i Egnen at man har bemærket samme, og hvor Kartoflerne have været fuldkommen sunde ved Lægningen vise de endnu at være rene og frie for mistænkelige Pletter.
Aalborg Stiftstidende, 1846-08-27
Ved Badning i Odense Aa ved Altonahuset er atter et Menneske forulykket. Det var en Sadelmagersvend, svensk af Fødsel, ved Navn Carl Zetterberg. (H. Av.)
Aalborg Stiftstidende, 1846-08-27
Dampskibet "Sultan er nu solgt til et Actieselskab for den Summa 15,500 Rbd. (skal vistnok være 25,500 Rbd.), og skal have stadig Fart imellem Lolland, Kjøbenhavn og Kiel. (Loll. P.)
Aalborg Stiftstidende, 1846-08-27
Handels- og Skibsefterretninger. Det hedder i "Svendb. Av.: Det er særdeles glædeligt at kunne meddele et projecteret Foretagende herfra, der vidner om en hos vore Skibsrhedere stedse tiltagende Jnteresse for en selvstændigere Virksomhed, end den i de senere Aar temmelig ringe og usikkre Fragtfart har kunne afgive. En af Told stedets driftigste Skibsrhedere. Hr. H. N. Møller i Troense, har nemlig projecteret herfra at udsende en Sydhavsfarer paa Fiskeri, og har i denne Anledning sat sig i Forbindelse med den i denne Fart hæderlig bekjendte Capt. Sødring i Kjøbenhavn, der har viist den meest levende Jnteresse for Foretagendet og lovet sin Medvirkning saavel ved Udrustningen af Skibet, som med Alt, hvormed hans Erfaring maatte kunne sikkre Foretagendet et heldigt Udfald. Til Expeditionen er foreslaaet at bygge et Fregatskib af 220 Clæsters Drægtighed, som er calculeret at ville koste i complet Stand med Kobberforhudning, foruden Fiskeredskaber, 70,000 Rbd., hvortil kommer Udrustning med Proviant og andre Fornødenheder, Fiskeredskaber, Fadegods og Kar, Afsmeltningsredskaber, samt Forskud til Mandskabet og 1 Aars Assurancepræmie: 34,000 Rbd., ialt 104,000 Rbd. For Fartøiets forsvarlige Eqvipering borger Capt. Sødrings Løfte at ville forestaae Skibets Udrustning som Eqvipagemester.
Aalborg Stiftstidende, 1846-08-27
Expeditionens Udbytte, som er calculeret efter den kjøbenhavnske Sydhavsfarer "Neptuns Reiser, er ansat, efter Fradrag af Fadegodset, til 90,000 Rbd., hvoraf fragaaer 50,000 Rbd. for Proviant og andre Fornødenheder, Assurance, Hyre, Udgifter i Sydlandet, Ud- og Jndclarering samt Provision ved Ladningens Forhandling; altsaa Netto Udbytte 40,000 Rbd. Foretagendet agtes udført ved en Actiecapital af 104,000 Rbd., a 100 Rbd. pr. Actie, som maa være tegnet inden den 11te Decbr. og indbetales i 4 Terminer til Foraaret 1848, til hvilken Tid Skibet skal være færdigt og complet udrustet til at tiltræde Reisen. – Den heldige Fremgang, som Actietegningen allerede har havt i de faa Dage samme har været i Circulation, berettiger til det bedste Haab for Sagens Fremme. Som en yderligere Anbefaling for Foretagendets Soliditet maae vi endnu anføre, at Capt. Sødring har deeltaget i Actietegningen med en betydelig Sum.
Aalborg Stiftstidende, 1846-08-27
Hull, den 11te August. Det ogsaa her udbredte Rygte om Sygdom iblandt Kartoflerne vides endnu ikke om det er grundet eller ei. Naar man imidlertid vil betænke, hvor betydeligt denne Sygdom blev overdreven ifjor, og de store Tab, der opstod ved Prisernes Stigning som Følge af disse Rygter, saa kunne vi ikke undlade at bede vore Venner at betragte det sig nu igjen udbredende Rygte med Mistillid. Skulde der ogsaa hist og her vise sig nogen Sygdom iblandt Kartoflerne, kan man sikkert regne paa, at Beretningerne ere overdrevne. Efter vor Formening kan den nævnte Sygdom ei heller faae saa stor Jndflydelse paa Kornpriserne i dette Aar, i hvilket vi sandsynligviis ville faae en meget god Høst. (Holst.)
Aalborg Stiftstidende, 1846-08-27
Kjøbenhavns Børscours, den 25de August. Hamb. r. S. 200. Bank-Disconto 4 pCt. Disconto paa Vexler paa Hamborg 4 pCt. N. Spdlr. 197 1/4 a 197 3/4 Rbd. Sv. Sdlr. 47 1/3 a 47 7/8 Rbs. 4 pCt. kgl. Obl. 104 1/4 a 104 1/4 Rbd. Nationalb.-Obl. af 1820 – a - Rbd. r. S. Rigsbank=Obl. af 1818 - a - Rbd. r. S. Bankactier 177 3/4 Rbd. r. S.
Aalborg Stiftstidende, 1846-08-27
) Nationalbankactiernes Priis er med det fra 1ste August f. A. paaløbende Udbytte.